text: Dyresensation i Brørup: Albinokænguru føder en albino
  19 maj 2016 kl. 15.54
  Karina Christensen fra Enghave Dyre- og Naturpark er begejstret over parkens nyfødte kænguru. Den er nemlig meget sjælden, fortæller hun.
  En albino-kænguru hører til sjældenhederne, men når en albino-kænguru føder en ny lille albino, så er det nærmest en sensation.
  Sådan lyder det fra Karina Christensen fra Enghave Dyre- og Naturpark, der glæder sig til at vise den lille ny albino-kænguru frem til parkens besøgende.
  I Australien bliver kun én ud af 10.000 kænguruer født med hvid pels, så selvom det ikke er så lang tid siden en anden hvid albino-kænguru var på springtur ved Hornsyld, så er de altså sjældne.
  